b'\n_START_ARTICLE_\nFrank Miller\n_START_SECTION_\nTidlig karriere\n_START_PARAGRAPH_\nMiller vokste opp i Montpelier i Vermont, og var allerede fra barn av begeistret for tegneserier. Han fikk f\xc3\xb8rst jobb med tegneserier med \xc2\xabThe Twilight Zone\xc2\xbb for tegneserieforlaget Gold Key Comics i 1978. Det ble fulgt med ulik jobber som tusjer for andre antologititler for forlaget DC Comics og hans f\xc3\xb8rste arbeid for forlaget Marvel Comics var serien \xc2\xabJohn Carter: Warlord of Mars\xc2\xbb #18. Det var hos Marvel at Miller kunne for alvor arbeide fast som tegner foruten \xc3\xa5 omslag p\xc3\xa5 ulike titler. Et av disse arbeidene var \xc3\xa5 tegne \xc2\xabSpectacular Spider-Man\xc2\xbb #27 og 28. Disse utgivelsene hadde skikkelsen Daredevil som st\xc3\xb8ttefigur. P\xc3\xa5 denne tiden var Daredevil en ubetydelig tegneseriefigur og figurens eget blad solgte d\xc3\xa5rlig, men Miller s\xc3\xa5 et potensial i figuren som han likte og spurte dav\xc3\xa6rende sjefredakt\xc3\xb8r Jim Shooter om han kunne f\xc3\xa5 jobbe med Daredevil i dennes eget blad. Shooter sa seg enig og Miller ble den nye tegneren til Daredevil fra og med nr. 158. Etter \xc3\xa5 ha tegnet ti nummer av Daredevil, hovedsakelig med Roger McKenzie som manusforfatter, tok Miller selv over manuskriptene. Miller skrev og tegnet Daredevil frem til nr. 182 (1982)._NEWLINE_Millers neste utgivelse var science fiction-serien Ronin (DC Comics, 1983\xe2\x80\x9384). Serien ble opprinnelig utgitt i seks hefter og siden i en samleutgave. Historien utspiller seg parallelt i USA i fremtiden og det f\xc3\xb8ydale japan. I Ronin viste Miller seg fra en enda mer eksperimentell side enn i tidligere verker. Serien viser tydelig p\xc3\xa5virkning fra europeiske og japanske serieskapere.'